CELEX: 32022R0007
Language: lt
Date: 2022-01-05 00:00:00
Title: Komisijos įgyvendinimo reglamentas (ES) 2022/7 2022 m. sausio 5 d. kuriuo dėl gyvūnų sveikatos reikalavimų, taikomų į Sąjungą įvežamiems ilgai negendančių sudėtinių produktų sudėtyje esantiems pieno gaminiams, iš dalies keičiamas Įgyvendinimo reglamento (ES) 2020/2235 V priedas (Tekstas svarbus EEE)

2022 1 6   
               
               
                  LT
               
               
                  Europos Sąjungos oficialusis leidinys
               
               
                  L 2/1
               
            
         KOMISIJOS ĮGYVENDINIMO REGLAMENTAS (ES) 2022/7
         2022 m. sausio 5 d.
         kuriuo dėl gyvūnų sveikatos reikalavimų, taikomų į Sąjungą įvežamiems ilgai negendančių sudėtinių produktų sudėtyje esantiems pieno gaminiams, iš dalies keičiamas Įgyvendinimo reglamento (ES) 2020/2235 V priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2004 m. balandžio 29 d. Europos Parlamento ir Tarybos reglamentą (EB) Nr. 853/2004, nustatantį konkrečius gyvūninės kilmės maisto produktų higienos reikalavimus (1), ypač į jo 7 straipsnio 2 dalies a punktą,
         atsižvelgdama į 2016 m. kovo 9 d. Europos Parlamento ir Tarybos reglamentą (ES) 2016/429 dėl užkrečiamųjų gyvūnų ligų, kuriuo iš dalies keičiami ir panaikinami tam tikri gyvūnų sveikatos srities aktai („Gyvūnų sveikatos teisės aktą“) (2), visų pirma į jo 238 straipsnio 3 dalį ir 239 straipsnio 3 dalį,
         atsižvelgdama į 2017 m. kovo 15 d. Europos Parlamento ir Tarybos reglamentą (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (Oficialios kontrolės reglamentas) (3), ypač į jo 90 straipsnio pirmos pastraipos a ir e punktus ir 126 straipsnio 3 dalį,
         kadangi:
         
                     (1)
                  
                  
                     Komisijos deleguotuoju reglamentu (ES) 2020/692 (4) papildomos Reglamente (ES) 2016/429 nustatytos gyvūnų sveikatos taisyklės, taikomos, be kita ko, tam tikroms į Sąjungą įvežamoms gyvūninių produktų siuntoms. Visų pirma to deleguotojo reglamento su paskutiniais pakeitimais, padarytais Komisijos deleguotuoju reglamentu (ES) 2021/1703 (5), 163 straipsnyje nustatyti konkretūs reikalavimai, taikomi į Sąjungą įvežamiems ilgai negendančių sudėtinių produktų sudėtyje esantiems gyvūniniams produktams. Tame straipsnyje, be kita ko, nustatomi riziką mažinančio apdorojimo reikalavimai, taikomi tokių sudėtinių produktų sudėtyje esantiems pieno gaminiams, atsižvelgiant į sveikatos būklę kilmės trečiojoje šalyje, teritorijoje arba jos zonoje;
                  
               
                     (2)
                  
                  
                     Komisijos įgyvendinimo reglamentu (ES) 2020/2235 (6) nustatytos reglamentų (ES) 2016/429 ir (ES) 2017/625 taikymo taisyklės, susijusios, be kita ko, su tam tikrų į Sąjungą įvežamų gyvūninių produktų sveikumo patvirtinimo pažymėjimo pavyzdžiais. Tiksliau Įgyvendinimo reglamento (ES) 2020/2235 V priede pateiktas asmeninio patvirtinimo pažymėjimo, kurį pagal Komisijos deleguotojo reglamento (ES) 2019/625 (7)14 straipsnį pateikia į Sąjungą ilgai negendančius sudėtinius produktus įvežantis veiklos vykdytojas, pavyzdys;
                  
               
                     (3)
                  
                  
                     Įgyvendinimo reglamento (ES) 2020/2235 V priede pateiktas asmeninis patvirtinimo pažymėjimas turėtų būti pakeistas atnaujinta versija, atsižvelgiant į Deleguotajame reglamente (ES) 2020/692 su pakeitimais, padarytais Deleguotuoju reglamentu (ES) 2021/1703, nustatytus reikalavimus dėl riziką mažinančio pieno gaminių apdorojimo;
                  
               
                     (4)
                  
                  
                     todėl Įgyvendinimo reglamentas (ES) 2020/2235 turėtų būti atitinkamai iš dalies pakeistas;
                  
               
                     (5)
                  
                  
                     Įgyvendinimo reglamentas (ES) 2020/2235 taikomas nuo 2021 m. balandžio 21 d., todėl, siekiant teisinio tikrumo, Reglamento (ES) 2020/2235 pakeitimai, kurie turi būti padaryti šiuo reglamentu, turėtų įsigalioti skubos tvarka;
                  
               
                     (6)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Įgyvendinimo reglamento (ES) 2020/2235 V priedas pakeičiamas šio reglamento priedo tekstu.
         
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2022 m. sausio 5 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 139, 2004 4 30, p. 55.
         
            (2)  OL L 84, 2016 3 31, p. 1.
         
            (3)  OL L 95, 2017 4 7, p. 1..
         
            (4)  2020 m. sausio 30 d. Komisijos deleguotasis reglamentas (ES) 2020/692, kuriuo papildomos Europos Parlamento ir Tarybos reglamento (ES) 2016/429 taisyklės dėl tam tikrų gyvūnų, genetinės medžiagos produktų ir gyvūninių produktų siuntų įvežimo į Sąjungą ir jų gabenimo bei tvarkymo įvežus (OL L 174, 2020 6 3, p. 379).
         
            (5)  2021 m. liepos 13 d. Komisijos deleguotasis reglamentas (ES) 2021/1703, kuriuo dėl gyvūnų sveikatos reikalavimų, taikomų į Sąjungą kaip sudėtinių produktų dalis įvežamiems gyvūniniams produktams, iš dalies keičiamas Deleguotasis reglamentas (ES) 2020/692 (OL L 339, 2021 9 24, p. 29.).
         
            (6)  2020 m. gruodžio 16 d. Komisijos įgyvendinimo reglamentas (ES) 2020/2235, kuriuo nustatomos Europos Parlamento ir Tarybos reglamentų (ES) 2016/429 ir (ES) 2017/625 taikymo taisyklės, susijusios su tam tikrų kategorijų gyvūnų ir prekių siuntų įvežimo į Sąjungą ir vežimo joje veterinarijos sertifikatų pavyzdžiais, oficialių sertifikatų pavyzdžiais ir veterinarijos arba oficialių sertifikatų pavyzdžiais ir su tais sertifikatais susijusiu oficialiu sertifikavimu, ir kuriuo panaikinamas Reglamentas (EB) Nr. 599/2004, įgyvendinimo reglamentai (ES) Nr. 636/2014 ir (ES) 2019/628, Direktyva 98/68/EB ir sprendimai 2000/572/EB, 2003/779/EB ir 2007/240/EB (OL L 442, 2020 12 30, p. 1).
         
            (7)  2019 m. kovo 4 d. Komisijos deleguotasis reglamentas (ES) 2019/625, kuriuo Europos Parlamento ir Tarybos reglamentas (ES) 2017/625 papildomas reikalavimais dėl tam tikrų žmonėms vartoti skirtų gyvūnų ir prekių siuntų įvežimo į Sąjungą (OL L 131, 2019 5 17, p. 18).
      
      
         
            PRIEDAS
            
               
                  
                     „V PRIEDAS
                     VEIKLOS VYKDYTOJO, Į SĄJUNGĄ ĮVEŽANČIO ILGAI NEGENDANČIUS SUDĖTINIUS PRODUKTUS, PAGAL DELEGUOTOJO REGLAMENTO (ES) 2019/625 14 STRAIPSNĮ PATEIKIAMO ASMENINIO PATVIRTINIMO PAŽYMĖJIMO PAVYZDYS
                     
                        
                     
                                 
                                    II dalis. Patvirtinimas
                                 
                              
                              
                                 
                                    II. Informacija apie sveikumą
                                 
                              
                              
                                 
                                    II.a
                                 
                              
                              
                                 
                                    Patvirtinimas
                                 
                              
                              
                                 
                                    II.b
                                 
                              
                              
                                 
                                    IMSOC numeris
                                 
                              
                           
                                 Aš, toliau pasirašęs (-iusi), …,
                                 (importuotojo pavadinimas (vardas, pavardė) ir išsamūs kontaktiniai duomenys)
                                 atsakingas (-a) už į Sąjungą įvežamą I dalyje aprašytų sudėtinių produktų siuntą, patvirtinu, kad sudėtiniai produktai, prie kurių pridedamas šis patvirtinimo pažymėjimas, atitinka šiuos reikalavimus:
                                 
                                             1.
                                          
                                          
                                             jie atitinka taikytinus Europos Parlamento ir Tarybos reglamento (ES) 2017/625 (A) 126 straipsnio 2 dalyje nurodytus reikalavimus;
                                          
                                       
                                             2.
                                          
                                          
                                             jų nereikia laikyti ar vežti kontroliuojamoje temperatūroje;
                                          
                                       
                                             3.
                                          
                                          
                                             jų sudėtyje nėra jokios kitos perdirbtos mėsos, išskyrus želatiną, kolageną arba labai rafinuotus produktus, nurodytus Europos Parlamento ir Tarybos reglamento (EB) Nr. 853/2004 (B) III priedo XVI skirsnyje;
                                          
                                       
                                             4.
                                          
                                          
                                             jų sudėtyje yra toliau išvardytų augalinių sudedamųjų dalių ir perdirbtų gyvūninių produktų(2):
                                             …;
                                          
                                       
                                             5.
                                          
                                          
                                             jų sudėtyje yra perdirbtų gyvūninių produktų, kuriems taikomi reikalavimai nustatyti Reglamento (EB) Nr. 853/2004 III priede, kilusių iš šio (-ių) patvirtinto (-ų) ūkio (-ių)(3):
                                             …;
                                          
                                       
                                             6.
                                          
                                          
                                             jų sudėtyje yra perdirbtų gyvūninių produktų iš trečiųjų šalių ar jų regionų, iš kurių leidžiama eksportuoti į Sąjungą visus perdirbtus gyvūninius produktus, įtrauktus į Komisijos sprendimą 2011/163/ES (C);
                                          
                                       
                                             7.
                                          
                                          
                                             jie yra kilę iš trečiųjų šalių arba jų regionų, iš kurių leidžiama eksportuoti į Sąjungą mėsos gaminius, pieno gaminius, priešpienio pagrindu pagamintus produktus, žuvininkystės produktus arba kiaušinių gaminius, remiantis Sąjungos gyvūnų ir visuomenės sveikatos reikalavimais, ir kurie dėl bent vieno iš šių gyvūninių produktų yra įtraukti į sąrašą pagal Komisijos įgyvendinimo reglamentą (ES) 2021/405 (D) ir Komisijos įgyvendinimo reglamentą (ES) 2021/404 (E);
                                          
                                       
                                             8.
                                          
                                          
                                             jie buvo pagaminti ūkyje, kuris atitinka higienos standartus, pripažintus lygiaverčiais nustatytiesiems Europos Parlamento ir Tarybos reglamente (EB) Nr. 852/2004 (F);
                                          
                                       
                                             9.
                                          
                                          
                                             jie buvo pagaminti sąlygomis, užtikrinančiomis, kad nebūtų viršijama Europos Parlamento ir Tarybos reglamente (EB) Nr. 396/2005 (G) nustatyta didžiausia leidžiamoji pesticidų liekanų koncentracija ir Komisijos reglamente (EB) Nr. 1881/2006 (H) nustatyta didžiausia leidžiamoji teršalų koncentracija;
                                          
                                       
                                             10.
                                          
                                          
                                             jų sudėtyje yra pieno gaminių, kurie atitinka šiuos reikalavimus:
                                             
                                                         
                                                            (4)(5) arba
                                                      
                                                      
                                                         jie nebuvo apdoroti specialiu riziką mažinančiu apdorojimo būdu, nustatytu Komisijos deleguotojo reglamento (ES) 2020/692 (I) XXVII priede;
                                                      
                                                   
                                                         
                                                            (4)(6) arba
                                                      
                                                      
                                                         jie buvo apdoroti specialiu riziką mažinančiu būdu, nustatytu Deleguotojo reglamento (ES) 2020/692 XXVII priedo lentelės A arba B skiltyje;
                                                      
                                                   
                                                         
                                                            (4)(7) arba
                                                      
                                                      
                                                         jie buvo apdoroti specialiu riziką mažinančiu būdu, kuris yra bent lygiavertis vienam iš apdorojimo būdų, nurodytų Deleguotojo reglamento (ES) 2020/692 XXVII priede pateiktos lentelės B skiltyje;
                                                      
                                                   
                                       
                                             11.
                                          
                                          
                                             jų sudėtyje yra kiaušinių gaminių, kurie buvo apdoroti specialiu riziką mažinančiu būdu, kuris yra bent lygiavertis vienam iš apdorojimo būdų, nurodytų Deleguotojo reglamento (ES) 2020/ 692(4) XXVIII priede pateiktoje lentelėje.
                                          
                                       
                                    Pastabos
                                 
                                 Pagal Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos, visų pirma pagal Protokolo dėl Airijos ir Šiaurės Airijos 5 straipsnio 4 dalį kartu su to Protokolo 2 priedu, šiame patvirtinimo pažymėjime nuorodos į Europos Sąjungą suprantamos ir kaip nuorodos į Jungtinę Karalystę, kiek tai susiję su Šiaurės Airija.
                              
                           
                                  
                              
                              
                                 Data
                              
                              
                                  
                              
                              
                                 Importuotojo kvalifikacija ir pareigos(8)
                                 
                              
                              
                                  
                              
                           
                                  
                              
                              
                                 Antspaudas
                              
                              
                                  
                              
                              
                                 Parašas
                              
                              
                                  
                              
                           
                                 
                                    (2)
                                 
                              
                              
                                 Nurodykite sudedamąsias dalis mažėjančia tvarka pagal svorį. Tam tikras sudedamąsias dalis prireikus leidžiama atitinkamai grupuoti – pieno gaminiai, žuvininkystės produktai, kiaušinių gaminiai, negyvūniniai produktai.
                              
                           
                                 
                                    (3)
                                 
                              
                              
                                 Nurodykite ūkio (-ių), pagaminusio (-ių) sudėtinio produkto sudėtyje esančius perdirbtus gyvūninius produktus, patvirtinimo numerį ir trečiąją šalį, teritoriją arba jos zoną, kurioje yra patvirtintas ūkis, kaip nurodyta Reglamento (EB) Nr. 853/2004 4 straipsnio 2 dalyje, ir kaip nurodė importuojantis maisto tvarkymo subjektas.
                              
                           
                                 
                                    (4)
                                 
                              
                              
                                 Palikti tinkamą įrašą.
                              
                           
                                 
                                    (5)
                                 
                              
                              
                                 Tik jeigu:
                                 
                                             (a)
                                          
                                          
                                             sudėtinio produkto kilmės trečioji šalis, teritorija arba jos zona (šalies ISO kodas, įrašytas patvirtinimo pažymėjimo I dalies I.7 langelyje) yra įtraukta į Įgyvendinimo reglamento (ES) 2021/404 XVII priedo trečiųjų šalių, teritorijų arba jų zonų, iš kurių leidžiama į Sąjungą įvežti žalią pieną ir pieno gaminius, kurių neprivaloma apdoroti riziką mažinančiu būdu, sąrašą (J);
                                             ir
                                          
                                       
                                             (b)
                                          
                                          
                                             patvirtintas žalio pieno arba pieno gaminio kilmės ūkis (nurodytas patvirtinimo pažymėjimo II dalies 5 punkte) yra:
                                             
                                                         (i)
                                                      
                                                      
                                                         trečiojoje šalyje, teritorijoje arba jos zonoje, kuri yra įtraukta į Įgyvendinimo reglamento (ES) 2021/404 XVII priedo trečiųjų šalių, teritorijų arba jų zonų, iš kurių leidžiama į Sąjungą įvežti žalio pieno ir pieno gaminius, kurių neprivaloma apdoroti riziką mažinančiu būdu, sąrašą, arba
                                                      
                                                   
                                                         (ii)
                                                      
                                                      
                                                         Sąjungoje.
                                                      
                                                   
                                       
                           
                                 
                                    (6)
                                 
                              
                              
                                 Tik jeigu:
                                 
                                             (a)
                                          
                                          
                                             sudėtinio produkto kilmės trečioji šalis, teritorija arba jos zona (šalies ISO kodas, įrašytas patvirtinimo pažymėjimo I dalies I.7 langelyje) yra įtraukta į Įgyvendinimo reglamento (ES) 2021/404 XVIII priedo trečiųjų šalių, teritorijų arba jų zonų, iš kurių leidžiama į Sąjungą įvežti pieno gaminius, kuriuos privaloma apdoroti riziką mažinančiu būdu, sąrašą;
                                             ir
                                          
                                       
                                             (b)
                                          
                                          
                                             patvirtintas žalio pieno arba pieno gaminio kilmės ūkis (nurodytas patvirtinimo pažymėjimo II dalies 5 punkte) yra:
                                             
                                                         (i)
                                                      
                                                      
                                                         trečiojoje šalyje, teritorijoje arba jos zonoje, kuri yra įtraukta į Įgyvendinimo reglamento (ES) 2021/404 XVIII priedo trečiųjų šalių, teritorijų arba jų zonų, iš kurių leidžiama į Sąjungą įvežti pieno gaminius, kuriuos privaloma apdoroti riziką mažinančiu būdu, sąrašą, arba
                                                      
                                                   
                                                         (ii)
                                                      
                                                      
                                                         Sąjungoje.
                                                      
                                                   
                                       
                           
                                 
                                    (7)
                                 
                              
                              
                                 Jeigu:
                                 
                                             (a)
                                          
                                          
                                             sudėtinio produkto kilmės trečioji šalis, teritorija arba jos zona (šalies ISO kodas, įrašytas patvirtinimo pažymėjimo I dalies I.7 langelyje) nėra įtraukta į Įgyvendinimo reglamento (ES) 2021/404 XVII arba XVIII priedo trečiųjų šalių, teritorijų arba jų zonų, iš kurių leidžiama į Sąjungą įvežti žalią pieną ir (arba) pieno gaminius, sąrašą;
                                             ir
                                          
                                       
                                             (b)
                                          
                                          
                                             patvirtintas pieno gaminio kilmės ūkis (nurodytas patvirtinimo pažymėjimo II dalies 5 punkte) yra:
                                             
                                                         (i)
                                                      
                                                      
                                                         trečiojoje šalyje, teritorijoje arba jos zonoje, kuri yra įtraukta į Įgyvendinimo reglamento (ES) 2021/404 XVII arba XVIII priedo trečiųjų šalių, teritorijų arba jų zonų, iš kurių leidžiama į Sąjungą įvežti žalią pieną ir (arba) pieno gaminius, sąrašą, arba
                                                      
                                                   
                                                         (ii)
                                                      
                                                      
                                                         Sąjungoje.
                                                      
                                                   
                                       
                           
                                 
                                    (8)
                                 
                              
                              
                                 Importuotojas: Importuojančio maisto tvarkymo subjekto atstovas, kaip nustatyta 2019 m. kovo 4 d. Komisijos deleguotojo reglamento (ES) 2019/625, kuriuo Europos Parlamento ir Tarybos reglamentas (ES) 2017/625 papildomas reikalavimais dėl tam tikrų žmonėms vartoti skirtų gyvūnų ir prekių siuntų įvežimo į Sąjungą, 14 straipsnio 1 dalyje (OL L 131, 2019 5 17, p. 18).
                              
                           
               “
            
               (A)  2017 m. kovo 15 d. Europos Parlamento ir Tarybos reglamentas (ES) 2017/625 dėl oficialios kontrolės ir kitos oficialios veiklos, kuri vykdoma siekiant užtikrinti maisto ir pašarų srities teisės aktų bei gyvūnų sveikatos ir gerovės, augalų sveikatos ir augalų apsaugos produktų taisyklių taikymą, kuriuo iš dalies keičiami Europos Parlamento ir Tarybos reglamentai (EB) Nr. 999/2001, (EB) Nr. 396/2005, (EB) Nr. 1069/2009, (EB) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 ir (ES) 2016/2031, Tarybos reglamentai (EB) Nr. 1/2005 ir (EB) Nr. 1099/2009 bei Tarybos direktyvos 98/58/EB, 1999/74/EB, 2007/43/EB, 2008/119/EB ir 2008/120/EB, ir kuriuo panaikinami Europos Parlamento ir Tarybos reglamentai (EB) Nr. 854/2004 ir (EB) Nr. 882/2004, Tarybos direktyvos 89/608/EEB, 89/662/EEB, 90/425/EEB, 91/496/EEB, 96/23/EB, 96/93/EB ir 97/78/EB bei Tarybos sprendimas 92/438/EEB (OL L 95, 2017 4 7, p. 1).
            
               (B)  2004 m. balandžio 29 d. Europos Parlamento ir Tarybos reglamentas (EB) Nr. 853/2004, nustatantis konkrečius gyvūninės kilmės maisto produktų higienos reikalavimus (OL L 139, 2004 4 30, p. 55).
            
            
               (C)  2011 m. kovo 16 d. Komisijos sprendimas 2011/163/ES dėl trečiųjų šalių pagal Tarybos direktyvos 96/23/EB 29 straipsnį pateiktų planų patvirtinimo (OL L 70, 2011 3 17, p. 40).
            
               (D)  2021 m. kovo 24 d. Komisijos įgyvendinimo reglamentas (ES) 2021/405, kuriuo nustatomi trečiųjų šalių arba jų regionų, iš kurių pagal Europos Parlamento ir Tarybos reglamentą (ES) 2017/625 į Sąjungą leidžiama įvežti tam tikrus žmonėms vartoti skirtus gyvūnus ir prekes, sąrašai (OL L 114, 2021 3 31, p. 118).
            
               (E)  2021 m. kovo 24 d. Komisijos įgyvendinimo reglamentas (ES) 2021/404, kuriuo, vadovaujantis Europos Parlamento ir Tarybos reglamentu (ES) 2016/429, sudaromi trečiųjų šalių, teritorijų arba jų zonų, iš kurių leidžiama į Sąjungą įvežti gyvūnus, genetinės medžiagos produktus ir gyvūninius produktus, sąrašai (OL L 114, 2021 3 31, p. 1).
            
               (F)  2004 m. balandžio 29 d. Europos Parlamento ir Tarybos reglamentas (EB) Nr. 852/2004 dėl maisto produktų higienos (OL L 139, 2004 4 30, p. 1).
            
               (G)  2005 m. vasario 23 d. Europos Parlamento ir Tarybos reglamentas (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantis Tarybos direktyvą 91/414/EEB (OL L 70, 2005 3 16, p. 1).
            
               (H)  2006 m. gruodžio 19 d. Komisijos reglamentas (EB) Nr. 1881/2006, nustatantis didžiausias leistinas tam tikrų teršalų maisto produktuose koncentracijas (OL L 364, 2006 12 20, p. 5).
            
               (I)  2020 m. sausio 30 d. Komisijos deleguotasis reglamentas (ES) 2020/692, kuriuo papildomos Europos Parlamento ir Tarybos reglamento (ES) 2016/429 taisyklės dėl tam tikrų gyvūnų, genetinės medžiagos produktų ir gyvūninių produktų siuntų įvežimo į Sąjungą ir jų gabenimo bei tvarkymo įvežus (OL L 174, 2020 6 3, p. 379).
            
               (J)  2021 m. kovo 24 d. Komisijos įgyvendinimo reglamentas (ES) 2021/404, kuriuo, vadovaujantis Europos Parlamento ir Tarybos reglamentu (ES) 2016/429, sudaromi trečiųjų šalių, teritorijų arba jų zonų, iš kurių leidžiama į Sąjungą įvežti gyvūnus, genetinės medžiagos produktus ir gyvūninius produktus, sąrašai (OL L 114, 2021 3 31, p. 1).